section_heading: Podrijetlo i uspon na carsko prijestolje
paragraph_text: Romanov sin, Nikita Romanovič, bio je odgajatelj svoga malodobnog nećaka Fjodora Ivanoviča koji je umro 1598. godine kao posljednji izdanak Rjurikovića. Po carevoj smrti, izbile su borbe za prijestolje između istaknutog boljara Borisa Godunova i Romanova. Pobijedio je Godunov koji je svog protivnika, Fjodora Nikitiča Romanova poslao u manastir gdje se potonji zaredio pod imenom Filaret i kasnije postao patrijarh, a većinu ostalih članova obitelji protjerao je na sjever i dao ubiti.